projecte-aina/catalan_government_crawling huggingface dataset:
El programa "Créixer en Família" ofereix a les famílies dues formes de participació:
On i com participar en els tallers?
Mitjançant la pàgina web de les entitats responsables dels tallers al territori, des de les quals a banda de poder accedir al formulari de sol·licitud dels cicles, també podreu consultar totes les dades dels cicles de tallers programats.
Web de les entitats responsables per territori
• Barcelona 1 (Anoia, Bages, Berguedà, Osona i Moianès), Imagina Bienestar
• Girona (Alt Empordà, Baix Empordà, Cerdanya, Garrotxa, Gironès, Ripollès, Pla de l'Estany i Selva), Imagina Bienestar
• Lleida (Alta Ribagorça, Alt Urgell, Garrigues, Noguera, Pallars Jussà, Pallars Sobirà, Pla d'Urgell, Segarra, Segrià, Solsonès, Urgell i Vall d'Aran), EDUVIC
• Terres de l'Ebre (Baix Ebre, Ribera d'Ebre, Terra Alta i Montsià), Grup d'Esplai Blanquerna
Per a qualsevol dubte o suggeriment podeu contactar amb la Unitat d'Actuacions de Suport a les Famílies al telèfon 93 483 18 56 o bé mitjançant la bústia de correu electrònic [EMAIL].
Amb l'objectiu de fomentar i facilitar la comunicació entre pares, mares i professionals, el programa Créixer en família posa en marxa El Cafè de les famílies: un punt de trobada virtual adreçat a tots aquells que participen en l'educació dels més petits.
El Cafè de les famílies és un espai participatiu obert que, mitjançant les xarxes socials, permet intercanviar experiències, formular dubtes i consultes, expressar opinions i, en definitiva, fer aportacions sobre l'educació en família i els tallers del programa.
Aquest nou espai virtual s'organitza per territoris, a través dels gestors dels tallers que es duen a terme a cada zona de Catalunya.
Comparteix les teves experiències: forma part de la comunitat d'El Cafè de les famílies!
La informació continguda a les xarxes socials vinculades al 'Cafè de les famílies' no reflecteix necessàriament la posició o opinió del Departament, pel que la Generalitat de Catalunya no es fa responsable de les interpretacions o consideracions que se'n derivin.
Aquest espai està en contrucció.
Properament trobareu disponibles tots els recursos.
Quants cops, com a pares i mares, ens hem preguntat si som els únics que ens sentim insegurs?
Si hi ha altres maneres d'educar?
O quines actituds són les que poden afavorir la resolució de conflictes amb els fills i filles?
Créixer en família és un programa formatiu dirigit a orientar, reforçar i donar eines a les famílies per exercir el seu paper educatiu de forma positiva, amb l'objectiu de potenciar el reconeixement i la confiança en les pròpies capacitats dels progenitors.
Ofereix cicles de tallers, que pretenen ser espais d'intercanvi d'experiències entre pares i mares amb fills i filles d'edats similars, guiats per professionals experts en la formació de famílies en què les prioritats són reflexionar en relació amb per què educar, què fer i com fer-ho.
Els tallers, dividits per franja d'edat dels infants i adolescents, es realitzaran en diferents municipis de tot Catalunya ( consulta la secció Com participar ), i consten de 6 sessions de dues hores al voltant de temàtiques i conceptes com ara: afecte, autonomia, autoritat, estratègies educatives, resolució de conflictes, responsabilitats en l'àmbit domèstic, el lleure i l'entorn, el paper educatiu de l'escola i la família extensa, etc.
El programa també ofereix espai d'intercanvi entre les famílies un calaix de cursos amb eines per aplicar la parentalitat positiva ( no te'l perdis ).
Clica sobre la franja d'edat que t'interessa i llegeix un resum dels continguts de les sessions!
La primera infància: sóc mare, sóc pare...
Emocions i incerteses que tots compartim en l? inici del viatge.
Segona infància: una personeta amb criteri propi!
Claus per ajudar-la en el descobriment del món i de si mateixa.
Se sap i se sent gran: etapa de tranquil·litat emocional i escolarització.
La consolidació d'hàbits, destreses i valors a través dels costums i les rutines familiars.
La rebel·lió truca a la porta: a la cerca de la pròpia identitat!
Noves estratègies parentals per a noves necessitats.
L'adolescència és una etapa per afermar la personalitat, en la qual les contradiccions s'aguditzen.
És un moment evolutiu ple d'oportunitats on els canvis físics i psicològics conviuen intensament amb la curiositat i l'experimentació.
Us donem la benvinguda al nou espai Créixer en família, un punt de trobada en línia adreçat a pares i mares per ajudar-vos a enfocar amb èxit la vostra tasca educativa.
A través de diferents espais de participació, eines i activitats a tot el territori, Créixer en família ofereix espais de suport, virtuals i presencials, als pares i mares interessats a conèixer aspectes que puguin influir de forma positiva en l'educació i el desenvolupament dels seus fills.
Tallers temàtics dividits per franja d'edat dels infants i adolescents, o un calaix de recurso s amb eines per aplicar la parentalitat positiva són algunes de les propostes de Créixer en família.
Us convidem a explorar-les i participar-hi activament!
El passat mes de març, la Secretaria de Família va posar en marxa el programa Créixer en família amb l'objectiu de donar suport a les famílies en el procés educatiu dels nens i les nenes de 0 a16 anys des d'una perspectiva de la parentalitat positiva.
Des d'aleshores la seva implementació i la seva acceptació està sent un èxit i la seva presència en el territori s'està incrementant progressivament.
Actualment s'han iniciat 62 cicles on s'hi han inscrit un total de 1.167 persones.
Així mateix, a partir del mes de setembre i fins al mes de desembre està previst que s'iniciïn els 46 nous cicles que ja estan concretats arreu del territori, que podeu consultar a l'adreça:
Hem recollit, a més, alguns testimonis de pares i mares que han participat en els tallers.
Després d'haver-ne fet una selecció sense un criteri específic, us n'avancem una petita mostra:
El programa "Créixer en família" reprèn l'activitat amb nous cicles, que al llarg de tot aquest any 2014 tornaran a oferir als pares i les mares de Catalunya eines i recursos amb l'objectiu d'ajudar-los a afrontar millor i amb més mitjans l'educació dels seus fills i filles des de la perspectiva de la criança positiva.
El programa tornarà a disposar d'un total de 155 cicles, de 6 tallers cadascun, dividits en franges d'edat.
A més, juntament amb les activitats presencials, la web Créixer en família continuarà oferint un espai virtual des del qual es podrà accedir a un conjunt de propostes i continguts que permetran a l'usuari avançar i millorar els seus coneixements sobre la criança positiva.
Aquesta mateixa aplicació, dins de l'apartat Com participar, ofereix tota la informació sobre la manera de participar en el programa, i també com posar-se en contacte amb les coordinadores del territori, cosa que es pot fer de manera molt senzilla, situant el punter del ratolí de l'ordinador damunt de la comarca on està ubicat el municipi en el qual es vol organitzar el cicle.
Per acabar, breument, us oferim algunes dades sobre el funcionament del programa durant el seu primer any de vida.
L'any 2013 es van organitzar un total de 155 cicles a 39 comarques de Catalunya, adreçats a mares i pares amb fills de 0 a 12 anys, distribuïts com segueix: 44 de 0 a 3 anys; 34 de 3 a 6 anys; 49 de 6 a 12 anys, i 28 de 12 a 16 anys.
En aquestes sessions, impulsades per ajuntaments, escoles bressol i de primària, instituts de secundària, equipaments cívics... hi van assistir més de 2.500 famílies.
L'interès i el grau de satisfacció mostrat per les famílies que han participat en els tallers organitzats fins ara, ens permet estar força il·lusionats de cara a aquest nou curs.
A tall d'exemple, a continuació, us deixem una petita mostra de les reflexions que van fer les mares i els pares després d'haver participat en el programa:
Programa de prevenció del consum drogues de de l'Obra Social de la "Caixa".Programa adreçat a prevenir, informar i sensibilitzar sobre els efectes de les drogues en la salut i la societat els diversos agents que són elements clau en aquest objectiu: els joves, les famílies, els educadors, els professionals dels centres de salut i la ciutadania en general.
Té una Guia d'ajuda específica per a les famílies que es pot descarregar [URL] i, a part, un telèfon d'orientació a les famílies: 902.22.22.29.
En aquest cicle abordarem com acompanyar als infants i joves per la prevenció de les violències masclistes.
La comunitat educa i té l'oportunitat d'incidir en que infants i joves visquin lliures de violències masclistes.
Aquesta activitat està adreçada a la ciutadania i professionals que acompanyen a infants i joves.
L'educació afectivo-sexual: un dret d'infants i adolescents i una eina de transformació social.
Els Drets Sexuals i Reproductius formen part del conjunt dels Drets de la Infància.
En la seva Convenció, de les Nacions Unides, s'estableixen clarament els drets a la informació i educació i l'obligació dels Estats de fer real l'exercici d'aquests drets.
Així doncs, l'educació sexo-afectiva ha de ser garantida a tota persona menor, infant i adolescent, pel bé del seu creixement i desenvolupament.
A més a més, educar en sexualitat comporta un canvi social.
En aquest seminari s'oferirà un espai de reflexió i eines sobre com acompanyar a menors en el seu desenvolupament sexo-afectiu, quins temes i aspectes engloba l'educació sexual integral i perquè suposen una transformació social, i amb quins recursos comptem per fer-ho possible.
Coeducar per prevenir les violències masclistes: reflexions per al dia a dia
Identificar els elements sexistes presents en la vida quotidiana dels infants i joves, analitzar com aquests influeixen en la construcció de les seves identitats i acompanyar en la recerca d'eines, per tal que la coeducació a la comunitat sigui una realitat.
Les violències masclistes a través de les pantalles: prevenció i entorns digitals amb perspectiva de gènere
Oferir des d'una perspectiva crítica eines sobre com acompanyar en el consum de les noves tecnologies a infants, adolescents i joves.
Proporcionant eines per a la reflexió crítica i la transformació d'hàbits i accions que promoguin la salut individual i social, tenint especialment present els àmbits del gènere i les violències.
Informació bàsica de protecció de dades del tractament "Persones i entitats usuàries d'equipaments"
Responsable del tractament: Direcció General d'Acció Cívica i Comunitària del Departament de Treball, Afers Socials i Famílies.
Finalitat: La finalitat és la gestió de les dades de les persones i entitats usuàries dels equipaments de la Direcció General.
Per exercir aquests drets, heu d'adreçar un escrit a la Subdirecció General d'Equipaments Cívics i Activitats de la Direcció General D'Acció Cívica i Comunitària per correu postal (Passeig del Taulat, 266-270 08019 Barcelona) o correu electrònic (adreçat a [EMAIL] i signat electrònicament amb DNI electrònic o certificat digital reconegut).
Diverses institucions públiques treballen habitualment en polítiques públiques de temps, gènere i coresponsabilitat.
La visita regular de la pàgina web d'aquests organismes ajudarà a assabentar-se d'activitats, publicacions i exposicions relacionades amb la coresponsabilitat i els usos del temps.
La bibliografia i els enllaços a diferents panells estadístics són útils per aprofundir en matèria de la coresponsabilitat i els usos i la gestió del temps de forma acadèmica.
Però també hi ha materials pels infants, els contes ajuden a les famílies i l'escola a educar des de petits i petites en la coresponsabilitat en les tasques domèstiques i de cura.
La campanya Compartim el temps! és una eina pedagògica interactiva que vol afavorir el contacte entre tots els actors educatius i famílies que treballen amb els infants i adolescents per sensibilitzar-los en la coreponsabilitat.
Un dels objectius de la campanya és fer arribar a les famílies i docents missatges sobre la necessitat de trencar els rols tradicionals de gènere en el repartiment de les feines domèstiques i de cura, i donar suport per poder treballar amb els seus fills i filles habilitats i comportaments basats en la igualtat de gènere.
És per aquest motiu que es posa a l'abast de les usuàries i usuaris un mail de contacte per fer arribar totes les seves propostes que puguin complementar la campanya: [EMAIL]
Per altra banda, també es poden compartir experiències amb docents i famílies a través dels fòrums de la Xarxa Telemàtica Educativa de Catalunya.
Si voleu donar suport al manifest i adherir-vos a la campanya podeu fer-ho a través dels formularis d'adhesió següents.
Si trieu l'opció de fer-ho de forma individual, cal adreçar-se al formulari dirigit a persones.
D'altra banda, si bé sou una escola, IES, o una associació i ho voleu fer com a organització, podeu donar suport al manifest i adherir-vos a la campanya a través del formulari per a entitats.
En aquest mateix apartat trobareu un document amb informació sobre les entitats, ajuntaments i persones que ja s'han adherit al manifest.
La coresponsabilitat consisteix en la distribució equitativa de responsabilitats domèstiques entre les persones membres de la llar.
Les estadístiques sobre usos dels temps mostren una distribució desigual dels temps i de les feines entre homes i dones.
Segons les dades de l'Institut d'Estadística de Catalunya del 2006, les dones dediquen 21,3 hores setmanals a les responsabilitats domèstiques, mentre que els homes en dediquen 7,9.
Alhora, les dones destinen diàriament 7,06 hores al treball de mercat, mentre que els homes hi dediquen 8,26 hores.
Tenint en compte aquesta realitat, podem afirmar que els homes disposen d'un major temps personal i de lleure que les dones, i que les dones assumeixen la major part de les responsabilitats domèstiques i familiars.
Actualment, cada vegada un major percentatge d'homes participen en les tasques domèstiques i de cura.
No obstant això, aquests canvis no són fàcils ni ràpids i com a conseqüència es manté que encara moltes dones tinguin dificultats per accedir a càrrecs directius o de responsabilitat, i els homes continuïn sense assumir el mateix nivell de responsabilitats domèstiques i de cura que les dones.
Ser coresponsable implica: comunicar-se, consensuar, prendre decisions conjuntes sobre aspectes que afecten totes les persones membres; i, alhora, també garanteix que tothom disposi de temps de lleure a favor d'una major qualitat de vida i un major benestar.
Per tal que tothom disposi de més temps personal i de lleure és imprescindible que les responsabilitats domèstiques s'adoptin de manera igualitària entre el conjunt de membres de la família.
A continuació trobareu deu idees per fomentar la implicació de totes les persones de la teva llar en les feines domèstiques:
Els serveis d'acolliment i recuperació són serveis gratuïts, especialitzats, residencials i temporals, que ofereixen acolliment i atenció integral per a possibilitar el procés de recuperació i reparació a les dones i a les seves filles i fills dependents, que requereixen un espai de protecció a causa de la situació de risc motivada per la violència masclista, tot vetllant per la seva autonomia.
Compten amb un equip professional multidisciplinar integrat per persones titulades en psicologia, treball social, educació social i dret.
El seu objectiu és l'acolliment i recuperació integral de les dones que han estat o estan en situació de violència masclista en l'àmbit de la parella, així com dels seus fills i filles a càrrec, i que han abandonat el domicili i no disposen de recursos personals i/o econòmics per fer front a aquesta situació.
Així mateix potencien els programes específics i integrals de recuperació.
L'accés de les dones a aquest servei es fa a través de la derivació de serveis socials d'atenció primària o equips d'atenció a les dones, per indicació del Departament.
Són serveis temporals gratuïts que actuen com a substitució de la llar i compten amb suport personal, psicològic, mèdic, social, jurídic i de lleure, dut a terme per professionals especialitzats en aquests àmbits, per a facilitar la plena integració sociolaboral de les dones que pateixen situacions de violència masclista en l'àmbit de la parella, així com dels seus fills i filles a càrrec.
L'accés de les dones a aquest servei es fa per indicació del Departament, a través de la derivació de serveis socials d'atenció primària o equips d'atenció a les dones.
Els requisits són: manifestar lliurement la voluntat d'estar en un servei d'acolliment substitutori de la llar, tenir disponibilitat de seguir un pla de treball establert conjuntament entre la dona i l'equip professional, i tenir un grau d'autonomia que permeti la convivència amb altres unitats familiars sense la necessitat d'un suport professional continuat.
Servei que facilita l'acolliment temporal, de curta durada, a les dones que estan o han estat sotmeses a situacions de violència masclista i a llurs filles i fills, per tal de garantir-ne la seguretat personal.
Ofereix un espai de d'acollida immediat i temporal que permet la reflexió per tal que es puguin prendre aquelles decisions més adequades per sortir de la situació de violència viscuda.
Es vetlla per la integritat i seguretat física de la dona i les seves filles i fills a càrrec i se l'acompanya en les diferents gestions que hagi d'efectuar durant la seva estada al servei.
Treballa en coordinació amb els serveis i recursos de la xarxa integral del territori per tal d'oferir a la dona una atenció i acompanyament integral en tot el seu procés de recuperació.
El Pla de desenvolupament de les polítiques d'ocupació 2019-2020 estableix la prioritat de desenvolupar serveis i programes ocupacionals per facilitar la inserció de persones en situació d'atur que tenen dificultats afegides o especials a l'hora de trobar feina.
Un d'aquests col·lectius és el de les dones en situació de violència masclista.
Aquests programes proporcionen experiència laboral en entorns reals de treball i la qualificació necessària per a la inserció.
La informació es facilita a les Oficines de Treball, que disposen de professionals especialitzats en l'atenció a les dones en situació de violència masclista.
Aquest programa té l'objectiu d'afavorir la contractació de persones aturades per mitjà d'actuacions de formació combinades amb experiència laboral.
Disposa d'una línia específica (DONA) per a dones en situació de violència masclista.
En barris i àrees urbanes que requereixen una atenció especial, aquest programa impulsa actuacions de millora des de l'òptica ocupacional, social i econòmica per contribuir a la cohesió territorial.
Les dones en situació de violència masclista d'aquests barris són un dels col·lectius amb els quals es treballa prioritàriament.
Promou projectes ocupacionals i de desenvolupament local a les comarques que tenen més necessitat de reactivació econòmica.
L'objectiu és estimular la creació d'activitat econòmica i de llocs de treball, a més de dedicar una atenció especial, entre altres col·lectius, a les dones en situació de violència masclista.
Inclouen diferents accions d'orientació i tutorització, a més d'actuacions de formació acordades amb la persona que hi participa.
És un document oficial que acredita la condició de família nombrosa i que reporta diversos beneficis en tot el territori de l'Estat.
Expedeix i renova el títol la Direcció General de Famílies.
Dóna dret a la possessió d'un títol individual per a cada membre de la família, d'ús personal i intransferible, vàlid a Catalunya i a tot l'Estat, que permet gaudir d'avantatges davant diverses institucions, entitats i establiments comercials.
El títol individual es lliura juntament amb el títol de família nombrosa i incorpora les següents dades: nom i cognoms de la persona, data d'expedició i de validesa, número de títol i categoria (general o especial).
Es pot sol·licitar per Internet, excepte en el cas de les famílies nombroses amb fills/filles majors de 26 anys amb un grau de discapacitat reconegut (que actualment només poden fer la tramitació presencialment).
Per realitzar el tràmit presencialment en una oficina, es pot demanar cita prèvia.
Composició de les famílies nombroses
Segons la normativa aplicable, s'entén per família nombrosa aquella que està formada per:
Aquest títol distingeix entre dues categories de família nombrosa, l'especial i la general, que determinen la concreció dels beneficis per als diferents titulars.
Nota: Cada fill/filla amb discapacitat o incapacitat/incapacitada per treballar computarà com a dos per determinar la categoria (és a dir, que si són dos fills/filles amb discapacitat, o bé tres fills/filles i un/una d'ells/elles amb discapacitat, podran ser categoria especial si no superen els ingressos esmentats).
El SOAF és un espai per parlar amb calma i confiança de les relacions familiars.
La quotidianitat i l'educació dels fills i filles, sovint, generen molts interrogants i preguntes.
El SOAF ens pot orientar i ajudar a trobar respostes.
Els canvis i les incerteses en les famílies, de vegades, requereixen l'acompanyament de professionals especialitzats.
Servei de caràcter universal dirigit a totes les famílies
Orientem sobre qüestions relacionades amb l'educació dels fills/es
Des del Departament s'ha impulsat la recollida i sistematització de recursos i experiències en criança (parentalitat) positiva que, amb caràcter transversal i preventiu, puguin oferir a totes les famílies suport i acompanyament en la seva tasca educativa i puguin, alhora, prevenir les situacions de risc social i vulnerabilitat.
La recollida d'aquests recursos ha permès la creació d'un mapa que neix amb la voluntat d'anar creixent i actualitzar-se contínuament.
Segons la Recomanació 19 aprovada pel Consell d'Europa, la criança (parentalitat) positiva és "el comportament dels pares i les mares que s'estableix en l'interès superior de l'infant i que vetlla per la seva cura i pel desenvolupament de les seves capacitats, evitant la violència i donant-li reconeixement, i orientant-lo d'acord amb uns límits establerts que permetin el seu creixement com a persona".
Gràcies al suport i la corresponsabilització de diferents institucions i entitats públiques o privades, s'estan impulsant nombrosos recursos, serveis o actuacions de suport a les famílies i, específicament, a les seves funcions parentals.
La majoria d'aquests recursos ofereixen tallers i dinàmiques grupals, conduïts per professionals experts, i tenen la finalitat de compartir experiències entre pares i mares, parlar sobre temes educatius, fomentar la reflexió i promoure millores en els models educatius parentals.
Nombrosos estudis nacionals i internacionals han mostrat com el capital social de les famílies, en forma d'habilitats de criança i cura, comunicació i seguiment, diàleg, resolució de conflictes, transmissió de normes i hàbits, ús de temps compartit, etc., és un factor essencial per millorar les condicions de vida dels infants i adolescents en àmbits com la salut, l'educació i l'aprenentatge, el desenvolupament cognitiu i emocional, i, en definitiva, per lluitar contra els riscos de vulnerabilitat i exclusió.
Els pares i les mares que eduquen a partir de la criança positiva tenen cura, potencien, guien i reconeixen els seus fills i filles
Si pertanyeu a un ens públic o entitat que presta un recurs inclòs al mapa i voleu modificar-ne una dada, sol·liciteu-nos-ho emplenant aquest formulari: Variació de dades d'un recurs existent.
Si pertanyeu a un ens públic o entitat que presta un recurs no inclòs al mapa i voleu que l'hi incloguem, sol·liciteu-nos-ho emplenant aquest formulari: Nou recurs.